Tízéves a Zala megyei tagszervezet

       Az MGYOSZ Zala megyei szervezete május 14-én tartotta jubileumi közgyűlését. Tíz esztendővel ezelőtt alakult meg a Zala Megyei Gyáriparosok Szövetsége. A gyűlés előtt aktuális gazdasági kerekasztal beszélgetésre került sor.

       A kerekasztal háziasszonya Virágné dr. Móga Julianna, a Zala Megyei Gyáriparosok Szövetségének elnöke volt. Göndör István, Zala megye országgyűlési képviselője, a Gazdasági Bizottság tagja az aktuális kérdések mellett a gyáriparosoknak a parlamenti jogalkotásba való bekapcsolódásának lehetőségeiről beszélt az érdeklődőknek. Wimmer István, a Munkaadók és Gyáriparosok Országos Szövetségének főtitkára elmondta, hogy az Európai Unióban nem váratlan az a helyzet, amibe a magyar gazdaság szereplői kerülnek, mert már a csatlakozás előtt a magyar gazdaság nagy része a legszorosabb kapcsolatban volt mind az Európai Unió országaival, mind a nemzetközi, illetve világméretű kereskedelmi és termelő cégekkel. A kerekasztal beszélgetést követően került sor a jubileumi közgyűlésre.

